
E L Ő T E R J E S Z T É S

Sülysáp Város Önkormányzata Képviselő-testületének

 2015. május 21-én tartandó munkaterv szerinti ülésére

9. napirendhez

Tárgy:
Sülysáp Város Önkormányzata 2014. évi gazdálkodásáról szóló beszámoló (zárszámadás) elfogadása
Tisztelt Képviselő-testület!

Az államháztartásról szóló 2011. évi CXCV. 91. § (1) A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási rendelet tervezetével együtt a képviselő-testület részére tájékoztatásul be kell nyújtani a kincstár 68/A. § szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését.
A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

a) a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

b) a helyi önkormányzat adósságának állományát lejárat, a Stabilitási tv. 3. §-a szerinti adósságot keletkeztető ügyletek, bel- és külföldi irányú kötelezettségek szerinti bontásban,

c) a vagyonkimutatást, és

d) a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Mindezek alapján a 2014. évi zárszámadási beszámolót, a rendeletet és annak mellékleteit, a tisztelt Képviselő-testület elé terjesztem.
.../2015. (V. 21.) ÖKT határozati javaslat
Sülysáp Város Önkormányzatának Képviselő-testülete az Önkormányzat 2014. évi gazdálkodásáról szóló zárszámadási beszámolót elfogadja.
Határidő: azonnal
Felelős: polgármester

Sülysáp, 2015. április 16. 


Horinka László s.k. 


polgármester

Láttam! Sülysáp, 2015. április 16. 
Kiss Imre s.k. irodavezető
BESZÁMOLÓ

Sülysáp Város Önkormányzata

2014. évi gazdálkodásáról

Sülysáp Város Önkormányzata államháztartásról szóló 2011. évi CXCV. törvény 91. §. (1) bekezdése, valamint az államháztartás számviteléről szóló 4/2013.(I.11) Korm. rendelet alapján a Polgármester az alábbiak szerint számol be a 2014. évi gazdálkodásáról.
Az új államszámviteli rendszer- a nemzetközi elvárásoknak is megfelelve – a kettős könyvvitel zárt rendszerén belül elkülöníti a bevételi és kiadási előirányzatok alakulásának, a követelések, kötelezettségvállalások, más fizetési kötelezettségek, és ezek teljesítésének folyamatos mérésére szolgáló költségvetési számvitelt, valamint a vagyon és annak összetétele, a tevékenység eredménye mérésére szolgáló pénzügyi számvitelt. 

Az új számviteli rendre történő átállás részletszabályait az államháztartás számvitelével kapcsolatos feladatokat a 36/2013.(IX.13) NGM rendelet tartalmazta. A 2013 évi zárómérleg elkészítése után a mérlegtételeket egy rendező mérlegben kellett „úgymond átfordítani”, hogy a 2014. évi szabályokhoz igazodjon. 
Költségvetési számvitel:
A költségvetési könyvvezetés során a 05. és a 09 számlacsoportot az egységes rovatrend bevételei és kiadásai szerint bontásban kell vezetni, valamennyi nyilvántartási számlát továbbontva:

a) bevételi vagy kiadási előirányzatok nyilvántartási számlára

b) követelések vagy kötelezettségvállalások, más fizetési kötelezettségek nyilvántartási számlára, és

c) teljesítés nyilvántartási számlára.

Ezeket a számlákat a helyi önkormányzat, nemzetiségi önkormányzat, társulás könyvvezetési és beszámolási feladatait ellátó szerv az elemi költségvetés egészére vezeti. 

A költségvetési jelentés és maradvány kimutatás nyilvántartási számlákon nem szereplő adatairól, továbbá a jogszabályban előirt adatszolgáltatási kötelezettségek alátámasztásáról részletező nyilvántartások vezetésével kell gondoskodni.

Pénzügyi számvitel:
A pénzügyi számvitel a vagyonnak és annak összetételének, a tevékenység eredményének a valóságnak megfelelő, folyamatos, zárt rendszerű, áttekinthető nyilvántartását és az éves költségvetési beszámoló ezekre vonatkozó részei megbízható és valós összképét mutató elkészítését biztosítja.

A pénzügyi számvitel módosított eredményszemléletű kettős könyvvitelen alapul és az 1-9. számlaosztály számláin keresztül valósul meg.

A fentiek alapján az éves költségvetési beszámoló részei elkülönülnek egymástól, a költségvetési könyvvezetés adatai alapján és az eredményszemléletű pénzügyi könyvvezetés adatai alapján készített táblázatokra.

A 2014. évi beszámolóhoz csatolt táblázatok a fent leírtak szerint készültek. 

Önkormányzati feladatellátás általános értékelése

A Sülysáp Város Önkormányzata által ellátandó közszolgáltatási feladatok körét 2014. évben is elsősorban a helyi önkormányzatokról szóló 2011. évi CLXXXI. törvényben előírtak, ezen túlmenően pedig szakmai-ágazati törvények, rendeletek határozták meg. 

Az önként vállalt feladatok köre az önkormányzat ágazati feladatait áttekintve szinte minden területen megjelent, úgymint a sport, a kulturális élet, a hitélet, az ifjúságvédelem és -nevelés, a szociális és idősellátás, a közrend-közbiztonság stb. területén. Ezt támasztják alá a beszámolóban kimutatott pénzeszközátadások (alapítványoknak, egyesületeknek, civil szervezeteknek stb.) összegei.

Az Önkormányzat kötelező és önként vállalt feladatait saját költségvetési szerveivel, intézményeivel, általa alapított gazdasági társaság segítségével, valamint vásárolt közszolgáltatások révén látta el, ily módon teljes körűen gondoskodott azon feladatok ellátásáról, melyeket a törvények, rendeletek számára előírtak. 

A költségvetési intézmények feladatai az alapító okiratokban, míg az egyéb módon ellátott feladatok szerződésekben kerültek rögzítésre.

A feladatok ellátásánál az Önkormányzat – a csökkenő normatívák ellenére – a minőség szinten tartására törekedett, illetve a költségvetés végrehajtása során kiemelt cél volt a takarékos gazdálkodás, és a kintlévőségek minél nagyobb arányú behajtása, beszedése. 

Bevételi források és kiadások alakulása

A likviditás biztosítása érdekében 40.000.-Ft folyószámla hitelkeret áll rendelkezésre, ezzel is biztosítva mind az intézmények működésének finanszírozását, mint az egyéb feladatok pénzügyi fedezetét.

A költségvetés teljesített bevételi főösszege 1.180.784 e Ft, amely a módosított előirányzathoz viszonyítva 96,19 %-ra teljesült. A bevételeknél a tervezetthez képest az ingatlan értékesítésből származó 41.000 e Ft-t kiszámlázásra került, de a számla nem került kiegyenlítésre. A tervezett működési célra átvett pénzeszközöknél az eredeti költségvetéshez képest a módosított előirányzat 0 e Ft, aminek oka a megfelelő bevételi sorra történő átcsoportosítás, többek között a partfal miatti Vis Maior, amit itt terveztünk, de a központi költségvetés felhalmozási során kell kimutatni. A bevételek alakulásánál az eredeti előirányzathoz képest az iparűzési adóból 43.000 e Ft, az egyéb tervezett közhatalmi bevételekből, mint egy 4.000 e Ft többletbevétel keletkezett. Az állami normatíva növekedését a pótelőirányzatok táblázat mutatja be jogcímenként. A működési bevételeknél az intézményi térítési díjakból származó többletbevétel, illetve a biztosítási kötvény beváltásából származott. Finanszírozási többletbevételként jelenik meg 16.020 e Ft a 2015. évi normatíva megelőlegezése miatt. 
Sülysáp Város Önkormányzata és intézményeiben bevételeit az összesítő táblázat mutatja be. 
A költségvetés teljesített kiadási főösszege 1.053.288 e Ft, ami a módosított előirányzathoz képest 85,81%-os teljesítést jelent, ami azt mutatja, hogy átgondolt és takarékos gazdálkodás folyik. A bevétel és kiadás közötti különbözet 127.496 e Ft, ami azt mutatja, hogy a korábbi évek maradványából mintegy 43.331 e Ft-ot használtunk fel, viszont ha a telek eladásból származó bevétel befolyt volna, akkor ez az összeg csupán 2.331 e Ft lenne. 
A személyi juttatások változását elsősorban a közfoglalkoztatottak számának emelkedése, és az ezzel járó bérkifizetés eredményezi.
A dologi kiadásoknál a növekedés oka az Önkormányzatnál az új elszámolás szerint a fordított adózás miatt megfizetett általános forgalmi adót, ami 39.509 e Ft volt, itt kell elszámolni. Az ellátottak pénzbeli juttatásainál eredeti előirányzatként a központi költségvetéstől leigényelt összeget nem lehet tervezni, csak a kifizetést kővetően módosított előirányzatként korrigálni. A helyi megállapítású segélyeknél a tervezetthez képest túllépés nem volt. Az egyéb működési célú támogatások tartalmazzák a Sülysáp Környéki Szociális Társulásnak átadott 58.118 e Ft-ot, a csatorna miatt fizetett kamat és hozzájárulás összegét, ami 16.791 e Ft, a civil és egyéb szervezetek támogatására kifizetett 31.271 e Ft-ot, valamint a TÁVÜSZ Kft-nek működési célra adott támogatás összegét. Szintén itt terveztük meg a csatorna miatti kezességvállalás összegét, de ennek beváltására nem került sor.
A beruházások és felújítások részletezését a csatolt melléklet tartalmazza. Az intézményeknél csak kisértékű tárgyi eszközök beszerzése történt, de az új elszámolás szerint a saját költségvetésükben és mérlegükben kell kimutatni.

A finanszírozási kiadásoknál az állam által átvállalt hitel törlesztése szerepel.

A Sülysáp Város Önkormányzata által alapított önállóan működő intézmények kiadásait a csatolt mellékletek tartalmazzák.
Összességében elmondható, hogy Sülysáp Város Önkormányzata gazdálkodása a 2014. évben is kiegyensúlyozott volt, amiről részletes adatokat, valós összképet a beszámoló táblák és a kiegészítő melléklet nyújtanak.
Sülysáp, 2015. április 14.

Seprősné Cseri Ágota s.k.

adó- és pénzügyi irodavezető

